วิเคราะห์ตลาดภาคบ่าย – บล.เอเอสแอล
สรุปทิศทางตลาดภาคเช้า และแนวโน้มการลงทุนภาคบ่าย โดย บล.เอเอสแอล จำกัด
29 ธ.ค. 2558

ภาครวมตลาดภาคเช้า
ดัชนี SET ช่วงเช้าปิดลบ 1,282.16 จุด (-3.71 จุด,-0.29%) กรอบ 1,276 –1,284 จุด มูลค่าการซื้อขาย 8,359.522 ล้านบาท เรียงลำดับมูลค่าการซื้อขาย ICT ENERG COMM BANK PROP TRANS FOOD HELTH CONMAT ตามลำดับ
ตลาดภูมิภาคปรับขึ้น [Nikkei225 +0.00%][FBMKLCI +0.44%][HSI +0.32%][SSE +0.17%][TAIEX -0.77%]  ตลาดยังขาดปัจจัยชี้นำที่ชัดเจน และถูกกดดันจากแรงเทขายเนื่องจากตลาดหุ้นนิวยอร์กปิดอ่อนแรงลงเมื่อคืนนี้
โดยหุ้นกลุ่มพลังงานอ่อนตัวลงตามราคาน้ำมันที่ร่วงลง เนื่องจากความกังวลเกี่ยวกับภาวะอุปทานน้ำมันในตลาดโลกที่สูงเกินไป จากรายงานว่า อิหร่านเตรียมส่งออกน้ำมันเพิ่มขึ้นในอีก 6 เดือนข้างหน้า สัญญาน้ำมันดิบ WTI และสัญญาน้ำมันดิบเบรนท์ ต่างร่วงลง 3.4% ปิดที่ ปิดที่ 36.81 และ 36.62 ดอลลาร์/บาร์เรล ตามลำดับ
ปัจจัยไทย สศอ.เผยดัชนีผลผลิตอุตสาหกรรม(MPI) เดือน พ.ย.58 ขยายตัวเพิ่มขึ้น 0.1% มาที่ 105.39 จากเดือน พ.ย.57 อยู่ที่ 105.29 โดยคาดว่า MPI ทั้งปี 58 จะอยู่ที่ -0.5 ถึง 0.5% ส่วนในปี 59 คาดว่าจะอยู่ที่ 2.3% ส่วนอัตราการใช้กำลังผลิตในเดือน พ.ย.58 อยูที่ 63.16% ลดลงจาก 64.09% ในเดือน พ.ย.57
ขณะที่ GDP ภาคอุตสาหกรรมช่วง 9 เดือนแรกของปี 58 ขยายตัวเพิ่มขึ้น 0.9% และทั้งปี 58 คาดว่า GDP ภาคอุตสาหกรรมจะขยายตัว 0-1% ส่วน GDP ภาคอุตสาหกรรมในปี 59 คาดว่าจะอยู่ที่ 1.5-2.5%
IMPACT(+) AOT ADVANC CPF CPALL MINT HMPRO TASCO SUPER WHA TMB GL LH DIF EPG UNIQ AAV 
IMPACT(-) PTT PTTGC SCC PTTEP TRUE TOP BEC DELTA BCP SCB INTUCH BDMS GLOW BH KTB IRPC
 
 
แนวโน้มตลาดและหุ้นที่น่าสนใจ
ปิดภาคเช้า 1,282.16 จุด แนวรับ 1,280 จุด แนวต้าน 1,290 จุด
ระดับดัชนีปรับตัวทดสอบยืนแนวรับ 1,280 จุด และแกว่งตัวในกรอบแคบ ปิดด้วยแท่งเทียนโดจิในขณะที่ปริมาณการซื้อขายเบาบาง(แสดงถึงนักลงทุนออกจากตลาด) ทั้งนี้การการแกว่งตัวยังไม่สามารถผ่านยืนSMA10วันได้อย่างมีนัยสำคัญ ระยะสั้นเน้นซื้อระยะสั้นเล่นรอบเมื่อยืน 1,280 จุดได้เท่านั้น
 
INTUCH (ราคาปิดภาคเช้า 53.00) ซื้อ แนวรับ 52.00 แนวต้าน 55.50
ปิดตัวด้วยแท่งเทียนโดจิแสดงถึงแรงขายระยะสั้น การปรับตัวเน้นยืน 52.00 บาท เป็นจุดพิจารณาหลัก แนวต้าน 54.00 / 55.50 บาท (ขายทำรอบบางส่วน)
 
ARROW (ราคาปิดภาคเช้า 12.7) ซื้อ แนวรับ 12.6 แนวต้าน 13.1/14.2
การแกว่งตัวของแท่งเทียนไม่สร้างจุดต่ำใหม่กว่า และปรับตัวยืนเหนือSMA5วัน10วันขึ้นมาที่ระดับ 12.60 บาท เป็นสัญญาณซื้อระยะสั้น มีโอกาสกลับตัวขึ้นต่อเนื่อง โดยมีแนวต้านSMA25วัน 13.10 บาท  ผ่านเป็นการยืนยันรูปแบบแอ่งกระทะขาขึ้น แนวต้านหลัก 14.20 บาท
 
ข่าวภาคเช้า (IQ)
– QH เปิดบุกตลาดเหนือเปิดโครงการคิวเฮ้าส์ คอนโด พหลโยธิน-เชียงราย
– SCB สนับสนุนทางการเงินกว่า 9,033 ล้านบาท แก่สหกลอิควิปเมนท์ ทำเหมืองแม่เมาะ
– KBANK ตั้ง”ขัตติยา อินทรวิชัย”กรรมการผู้จัดการคนที่ 9 มีผล 1 ม.ค.59
– สศอ. เผย GDP ภาคอุตฯ ไตรมาส /58 โต 0.9% คาดทั้งปีโต 0-1% ส่วนปี 59 ที่ 1.5-2.5%
– GYT เผย”กู๊ดเยียร์ ไทร์ แอนด์ รับเบอร์”รับผลิตล้อเครื่องบินโบอิ้ง 777X
 – BBL สนับสนุนสินเชื่อ 1,460 ล้านบาท โครงการอาคารสนง.ให้เช่า”MS Siam Tower”
– THAI มั่นใจพลิกเป็นกำไรในปี 59 จากขาดทุนในปีนี้  